હા, એ વાત સાચી છે કે કેટલાક નિર્ણયો લેવા આસન હોય છે, પરંતુ કેટલાક માટે દિલ અને દિમાગના ઘર્ષણમાંથી પસાર થવું પડતું હોય છે. દા. ત. , ટીવી પર બે અલગ અલગ ચેનલ પર આવતા કાર્યક્રમમાંથી કયો કાર્યક્રમ જોવો કે પછી આજે કઈ હોટલમાં જઈ ખાવું જેવા નિર્ણયો લેવા આસાન છે, પરંતુ રવિવારની સાંજે ઘરે બેસી માતાપિતા સાથે સમય પસાર કરવો કે પછી પત્નીને રાજી રાખવા તેની સાથે ફિલ્મ જોવા જવું જેવા નિર્ણયો લેવા માટે ક્યારેક માનસિક દ્વંદ્વમાંથી પસાર થવું પડે છે.